proxectonos/corpus_dominio_legal_administrativo_tmp huggingface dataset:
LISTA PROVISIONAL ASPIRANTES ADMITIDOS E EXCLUÍDOS, PROMOCIÓN INTERNA ADMINISTRATIVO
ADMINISTRACIÓN LOCAL — Municipal — Meaño (Persoal, oposicións, 13/04/2022)

De conformidade co disposto nas bases reguladoras para a provisión por funcionario/a de carreira dunha praza de Administrativo, pertencente á Escala de Administración Xeral, Subescala Administrativa, pola quenda de promoción interna, aprobadas por Resolución da Alcaldía de 15 de decembro de 2021, publicadas integramente no Boletín Oficial da Provincia nº 247, de 23 de diciembre de 2021, e cuxa convocatoria publicouse no Boletín Oficial do Estado nº 23 de 27 de xaneiro de 2022. Unha vez rematado o prazo de presentación de instancias para tomar parte neste proceso selectivo, e examinadas as solicitudes presentadas, esta Alcaldía, en uso das facultades que lle confire o artigo 41.14 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 61 da Lei 5/97, do 22 de xuño, de Administración Local de Galicia, RESOLVE: 1º/ Lista provisional de aspirantes admitidos e excluídos. Aprobar a lista provisional de aspirantes admitidos e excluídos, ás probas de selección convocadas para a cobertura dunha praza de Administrativo, pola quenda de promoción interna. Castro Lema, Pastora. Ningún Os aspirantes provisionalmente excluídos ou omitidos disporán dun prazo de dez días hábiles, contados a partir do seguinte ao da publicación desta Resolución no Boletín Oficial da Provincia de Pontevedra, para poder emendar o defecto que motivase a exclusión e/ou formular reclamación.2º/ Publicacións. Rematado o citado prazo de subsanación, a Alcaldía ditará resolución pola que se aprobará a listaxe definitiva de admitidos e excluídos no proceso selectivo. Na mesma Resolución determinarase a composición nominal do Tribunal cualificador, así coma a data do comenzo das probas. Estas resolucións publicaranse no Boletín Oficial da Provincia de Pontevedra, no taboleiro de anuncios do Concello de Meaño e na páxina Web do Concello de Meaño. Mandao e asinao o Sr. Alcalde Carlos Viéitez Fernández, en Meaño, ante a secretaria-interventora Mª Teresa Escudero Barral, quen da fe.” O que se fai público para xeral coñecemento. En Meaño, O Alcalde Carlos Viéitez Fernández. Documento asinado e datado dixitalmente ao marxe.
DH. A36.87425, CCUU BARRIO DE PADRÓN, SOLICITUDE DE NOVACIÓN DA CONCESIÓN DUN CAUDAL DE AUGA PROCEDENTE DE MANANCIAIS CON DESTINO A USO DOMÉSTICO, NO LUGAR DE PADRÓN, CONCELLO DE REDONDELA
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 27/10/2022)

Este anuncio ten por obxecto abrir a regulamentaria información pública que prescribe o art.142 do Regulamento do dominio público hidráulico. SOLICITANTE: CCUU Barrio de Padrón CAUDAL: 13317,20 m3/ano DESTINO: uso doméstico ORIXE: 6 mananciais (M1 a M6) e 1 pozo (P1) M1 e M2 na parc.250 do pol.31 M3 e P1 na parc.393 do pol.31 M4 e M5 na parc.386 do pol.31 M6 na parc.385 do pol.31 LUGAR: Padrón PARROQUIA: Saxamonde CONCELLO: Redondela A auga de M1 e M3 reúnese coa de M2 para conducila a depósito 1 na parc.002304200NG37G0001AU, onde chega tamén a procedente de P1. A auga de M4, M5 e M6 condúcese, xunto coa do depósito 1, a depósito 2, na parc.385 do pol.31. Dende o depósito 2 distribúese a auga ás vivendas e fonte pública que abastece a comunidade no lugar de Padrón, parroquia de Saxamonde (Redondela). O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións–Yamilet Beltran de Heredia Gabardo (sinatura dixital)
PUBLICACIÓN APROBACIÓN PROVISIONAL MODIFICACIÓN ORDENANZA FISCAL IIVTNU
ADMINISTRACIÓN LOCAL — Municipal — Baiona (Ordenanzas e Regulamentos, 29/03/2022)

O Pleno, en sesión do 17 de marzo de 2022, aprobou provisionalmente a modificación da Ordenanza Fiscal Reguladora do Imposto sobre o Incremento de Valor dos terreos de Natureza Urbana (IIVTNU). De conformidade co disposto no artigo 17.2 do Texto Refundido da Lei Reguladora de Facendas Locais, Real Decreto Lexislativo 2/2004, de 5 de marzo, sométese o expediente a información pública, a efectos de que os interesados poidan examinalo e presentar as reclamacións que estimen oportunas, dentro do prazo de 30 días hábiles seguintes, contados a partir do seguinte ao da derradeira publicación do anuncio no BOP de Pontevedra ou no diario ao que se refire o artigo 17.2 do Real Decreto Lexislativo 2/2004. De non presentarse reclamación durante o período de exposición, de conformidade co establecido no artigo 17.3 do Texto Refundido da Lei Reguladora de Facendas Locais, entenderase definitivamente adoptado o acordo provisional. O alcalde, Carlos Gómez Prado, DOCUMENTO ASINADO TELEMÁTICAMENTE AO MARXE
MODIFICACIÓN PUNTUAL Nº 23 DAS RELACIÓNS DE POSTOS DE TRABALLO DO PERSOAL FUNCIONARIO E LABORAL
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 15/03/2022)

O concello de Vilanova de Arousa, en sesión plenaria celebrada o día 4 de marzo de 2022, aprobou inicialmente a modificación puntual nº 23 das relacións de postos de traballo persoal funcionario e laboral do concello. De conformidade co disposto no artigo 202.2 da Lei 2/2015, do 29 de abril, do Emprego Público de Galicia, se somete o expediente a información pública por un prazo de vinte (20) días hábiles contados a partir do seguinte ao da inserción do presente anuncio no BOP, transcorrido o cal a aprobación elevarase a definitiva se non se formularon reclamacións, suxestións ou alegacións. Vilanova de Arousa, 7 de marzo de 2022 Andrea Silvana Maria Oreto Fedyk Garbaya
CONVOCATORIA DO PROCESO SELECTIVO PARA ELABORAR UNHA BOLSA DE TRABALLO PARA BIBLIOTECARIO/A
ADMINISTRACIÓN LOCAL — Municipal — Moaña (Persoal, oposicións, 24/05/2022)

Na Resolución de Alcaldía 2022-0475 do 18.05.2022, aprobáronse as bases que regularán a convocatoria do proceso selectivo para elaborar unha bolsa de traballo para realizar nomeamentos interinos para o posto de bibliotecario/a mediante o sistema de oposición libre. O período de presentación de solicitudes será de quince días naturais a contar dende o seguinte ao do publicación deste anuncio no Boletín Oficial da Provincia de Pontevedra. As bases íntegras publicaranse no taboleiro de anuncios e na sede electrónica do Concello (https://concellodemoana.sedelectronica. gal). Moaña, 18 de maio de 2022.—A alcaldesa, Leticia Santos Paz
APROBACIÓN INICIAL E EXPOSICIÓN PÚBLICA DO EXPEDIENTE DE MODIFICACIÓN ORZAMENTARIA MEDIANTE SUPLEMENTO DE CRÉDITO CO CÓDIGO SC 01/2022 (EXPEDIENTE 892/2022).
ADMINISTRACIÓN LOCAL — Municipal — Porriño, O (Presupostos e cadros de persoal, 10/03/2022)

O Pleno do Concello do Porriño, reunido na sesión ordinaria do día 23 de febreiro de 2022, aprobou inicialmente o expediente de modificación orzamentaria mediante suplemento de crédito co código SC 01/2022 (expediente 892/2022), financiado con cargo ao remanente líquido de tesourería para gastos xerais, por importe total de 972.922,00 €, para facer fronte a diversos gastos como a adquisición de material para a policía local, o SAF (servizo de axuda no fogar), o ORAL, e o incremento dunha subvención nominativa do orzamento de 2018 prorrogado para o 2022. De conformidade co disposto no artigo 169.1, por remisión do 177.2, do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, sométese o expediente a exposición pública polo prazo de quince días hábiles a contar dende o seguinte á inserción deste anuncio no Boletín Oficial da Provincia, para que as persoas interesadas poidan examinar o expediente e presentar as reclamacións que estimen oportunas. Durante este prazo poderá ser examinado por calquera persoa interesada nas dependencias municipais para que formulen as alegacións que estimen pertinentes. Así mesmo, estará a disposición das persoas interesadas na sede electrónica deste concello: De non presentarse reclamacións no prazo indicado, a modificación considerarase definitivamente aprobada, procedéndose á súa publicación no BOPPO, sendo os créditos executivos a partir dese momento. De presentarse reclamacións, estas serán resoltas polo Pleno no prazo dun mes, sometendo a proposta de resolución das mesmas así como a aprobación da modificación ao citado órgano. Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
ASEMBLEA ORDINARIA ANO 2022
SECCIÓN NON OFICIAL —  — Comunidad de Usuarios da Traída de Augas de Setados (Outros documentos, notificacións e informacións públicas, 02/05/2022)

Co presente escrito, convocase a todos os usuarios da Traida de Augas de Setados á Asamble Xeral Ordinaria que se celebrará en 1º CONVOCATORIA as 11:00 hora do Domingo día 08 de Maio de 2022 na Escola de dita parroquia. Citando en 2º CONVOCATORIA e esperando os 30 min. Obrigatorios comezaráse a reunión cos asistentes que as 11:30 horas estén presentes sin posibilidade de admitir reclamacións por os non asistentes a dita reunión Xeral Ordinaria Anual.1º- LECTURA E APROBACION DA ACT ANTERIOR 2º- ESTADO DECONTAS DO ANO 2021.3º- INFORME DO PRESIDENTE.4º- OBRAS E REFORMAS.5º- RENOVACION DO EQUIPO DIRECTIVO E XUNTA DE XURADO.6º- ROGOS E PREGUNTAS. O PRESIDENTE.-O SECRETARIO
APROBACIÓN INICIAL MODIFICACIÓN ORDENANZA FISCAL IMPOSTO SOBRE INCREMENTO VALOR TERREOS NATUREZA URBANA
ADMINISTRACIÓN LOCAL — Municipal — Poio (Ordenanzas e Regulamentos, 13/05/2022)

Aprobada inicialmente a Modificacións da Ordenanza fiscal reguladora do Imposto sobre Incremento de Valor dos terreos de natureza urbana exponse ao público para proceder coa realización do trámite de información pública marcado no artigo 17 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, de trinta días, como mínimo, dentro dos cales os interesados poderán examinar o expediente e presentar as reclamacións que estimen oportunas. Transcorrido o devandito prazo no caso de que non se presentaron reclamacións, entenderase definitivamente adoptado o acordo, ata entón provisional, sen necesidade de acordo plenario. O Alcalde
DECRETO DE ALCALDÍA DE DELEGACIÓN DE COMPETENCIAS POR AUSENCIA DO ALCALDE NA PRIMEIRA TENENCIA DE ALCALDÍA DO CONCELLO DE TUI
ADMINISTRACIÓN LOCAL — Municipal — Tui (Outros documentos, notificacións e informacións públicas, 16/05/2022)

Vistas as atribucións que son conferidas á Alcaldía pola normativa vixente (art.21 da Lei 7/1985, de 2 de abril, Reguladora das bases de réxime local, art.24 Real Decreto Lexislativo 781/1986, de 18 de abril, polo que se aproba o texto refundido das disposicións legais vixentes en materia de réxime local, art.41 do Real Decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das Entidades Locais e o art.61 da Lei 5/1997, de 22 de xullo, de Administración Local de Galicia). Vistas as resolucións de Alcaldía de data 24 de xuño de 2019 e de data 30 de novembro de 2021 polo que se nomea Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/86, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia do Alcalde para os días 16 e 17 de maio do 2022. Pola presente, PRIMEIRO.- Delegar no Luciano Rafael Aldaya Lucky, Rafael Estévez Martínez, a totalidade das funcións da Alcaldía, durante os días 16 e 17 de maio do 2022, dada a ausencia do Alcalde durante ditos días. SEGUNDO.- Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación para os días 16 e 17 de maio de 2022. TERCEIRO.- Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre. Mándao e asínao o Alcalde, Enrique Cabaleiro González, en Tui. Documento asinado dixitalmente á marxe.
BOLSA CONDUTORES XANEIRO 2022
ADMINISTRACIÓN LOCAL — Municipal — Mancomunidade Intermunicipal do Baixo Miño (Persoal, oposicións, 26/01/2022)

A presentación de instancias para tomar parte na citada selección, iniciouse o 1 de xaneiro de 2022, publicándose nesas datas as correspondentes bases na sede electronica e rematando o mesmo o dia 17 do mesmo mes Pola presente a a través e a través do presente anuncio no BOPPO abrese un novo prazo de 10 dias habiles para a presentacion de solicitudes se ben presentadas anteriormente a data de publicacion deste anuncio no BOPPO entenderanse xa como presentadas A PRESIDENTA DA MIBM SAMUEL THOMAS FRANÇA YORDAN NA DATA QUE OBRA NA CORRESPONDENTE SINATURA ELECTRONICA
IN407A 2020/178-4 UFD DISTRIBUCIÓN ELECTRICIDAD, S. A., LEVANTAMENTO DAS ACTAS PREVIAS, INSTALACIÓN ELÉCTRICA DENOMINADA SUBSTITUCIÓN APOIO 9PC5DE00 DA VLG802 E INSTALACIÓN DE TLC EN SANXENXO
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 07/02/2022)

A instalación denominada Substitución apoio 9PC5DE00 da VLG802 e instalación de TLC, no concello de Sanxenxo, foi declarada de utilidade pública mediante resolución do 16 de marzo de 2021, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 19 de abril de 2022, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Sanxenxo. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 26 de xaneiro de 2022 O xefe territorial P. A. artigo 36.3 en relación co 37.1 do Decreto 230/2020 do 23 de decembro A xefa de servizo de Enerxía e Minas Juan Nestor Silvia Elena Frontelo Malecki
APROBACIÓN PRECIO PÚBLICO POLA REALIZACIÓN DA ACTIVIDADE "TRAIL ORIXES DE MONDARIZ"
ADMINISTRACIÓN LOCAL — Municipal — Mondariz (Recadación, 04/04/2022)

En sesión ordinaria de Xunta de Goberno Local celebrada o día 25/03/2022, se acordou o seguinte: “PRIMEIRO. Declarar a existencia de razóns sociais e culturais que aconsellan fixar un precio público inferior ó custo da actividade “Trail Orixes de Mondariz” que terá lugar o vindeiro 21 de maio de 2022. SEGUNDO. Aprobar o importe do prezo público pola realización da actividade “Trail Orixes de Mondariz” fixando as seguintes tarifas: TERCEIRO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento”. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte aoda recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado porsilencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito.
LISTA PROVISIONAL DE PERSOAS ADMITIDAS E EXCLUÍDAS DO PROCESO SELECTIVO CONVOCADO PARA CUBRIR UNHA PRAZA DE TÉCNICO/A DE DEPORTES INCLUÍDA NO PLAN DE ESTABILIZACIÓN (CE2021J)
ADMINISTRACIÓN LOCAL — Provincial — Deputación Provincial (Persoal, oposicións, 21/01/2022)

Expediente: 2021050653 Asunto: Relación provisional de persoas aspirantes admitidas e excluidas do proceso selectivo dunha praza de Técnico/a de Deportes correspondente á convocatoria Plan de Estabilización de Emprego Temporal para cubrir as necesidades de carácter estrutural e permanente nos distintos centros e servizos da Deputación Provincial, OEP 2018 (CE2021J) Trámite: Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.199, 15 de outubro de 2021, correspondente á convocatoria Plan de Estabilización de Emprego Temporal para cubrir as necesidades de carácter estrutural e permanente nos distintos centros e servizos da Deputación Provincial, OEP 2018 (CE2021J), RESOLVO aprobar a lista provisional de persoas aspirantes admitidas e excluídas no proceso de selección dunha praza de Técnico/a de Deportes, encadrada na escala de Administración especial, subescala técnica, clase media, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinada dixitalmente á marxe Non hai persoas aspirantes excluídas
RECTIFICACIÓN DE ERRO MATERIAL, BASES ESPECÍFICAS DE OFICIAL DE MECÁNICA
ADMINISTRACIÓN LOCAL — Municipal — Poio (Persoal, oposicións, 19/01/2022)

Advertido o erro material acontecido na publicación realizada no Boletín Oficial da Provincia de Pontevedra núm.90 do 13 de maio de 2020 en relación á publicación das bases específicas para a provisión de unha praza vacante de oficial 1ª mecánica, funcionario de carreira no tema 19 onde di: “Impactos ambientais asociados ao traballos de condutor” debe dicir: “Impactos ambientais asociados aos traballos de mecánica” e no tema 20 onde di: “Prevención de riscos laborais específica do oficial condutor” debe dicir: “Prevención de riscos laborais específica do oficial de mecánica”. O que se publica aos efectos de xeral coñecemento asinado dixitalmente á marxe na data indicada (14 de xaneiro de 2022). O Alcalde — Luciano Sobral Fernández.
CORRECIÓN ERRO CALENDARIO FISCAL 2022
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 19/08/2022)

Advertido un erro no anuncio publicado no Boletín Oficial da Provincia nº 15, de data 24 de xaneiro de 2022, sobre o calendario fiscal do Concello de Ribadumia para o ano 2022, onde di: manténdose integro o resto do texto do anuncio. Ribadumia, a 10 de agosto de 2022. Asdo. David José Castro Mougán Alcalde-Presidente. (Asinado electrónicamente)
DELEGACIÓN DA PRESIDENCIA DO 23 AO 30 DE NOVEMBRO DO 2022
ADMINISTRACIÓN LOCAL — Municipal — Entidade Local Menor de Pazos de Reis (Tui) (Outros documentos, notificacións e informacións públicas, 29/11/2022)

Faise público que con data 20 de novembro de 2022 o Jason David Barruelo Belgharbi ditou resolución que a continuación se transcribe: “DECRETO DA PRESIDENCIA: Vistas as atribucións que son conferidas á Presidencia pola normativa vixente ( art.21 da Lei 7/85, art.24 R. D. 781/86, art.41 R. D. 2568/86, art.61 da Lei 5/97 de administración local de Galicia. Vista a resolución da presidencia de data 03/07/2019 onde se nomea a D. Rogelio Alonso Álvarez vogal desta Entidade, substituto desta Presidencia para exercer as funcións de Presidente da Xunta Veciñal, en caso de ausencia ou enfermidade. Visto o establecido no artigo 44.1 e 2 do R. D. 2568/86 de acordo cos cales as delegacións realizaranse por decreto de alcaldía, con indicación das facultades que se delegan e condicións do seu exercicio, producindo efectos a resolución dende o día seguinte á data da mesma, salvo que nela se dispoña outra cousa sen prexuízo da súa obrigatoria publicación no BOPPO. Visto que esta presidencia ten que ausentarse do termo municipal dende o 23 o 30 de novembro de 2022, ambos os dous incluídos, polo presente Primeiro: Delegar no vogal, D. Rogelio Alonso Álvarez, con DNI ***5459**, as competencias da presidencia da Entidade Local Menor de Pazos de Reis dende o dia o 23 o 30 de novembro de 2022, ambos os dous incluídos, como consecuencia da miña ausencia do termo municipal durante eses días. Segundo: Ordenar a súa publicación no taboleiro de anuncios e no Boletín oficial da provincia ( BOPPO). Terceiro: Notifíquese a presente ao interesado a efectos da súa aceptación e comuníquese á Xunta Veciñal na vindeira sesión ordinaria que celebre” Pazos de Reis, documento asinado dixitalmente ao marxe.—O presidente, Enrique Pérez Martínez.
APROBACIÓN DEFINITIVA TC 6/2022
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 20/12/2022)

O Pleno do Concello de Cerdedo-Cotobade (Pontevedra), en sesión extraordinaria urxente de data de 17 de novembro de 2022, acordou aprobar inicialmente o expediente de modificacións de crédito na modalidade de transferencia de crédito entre aplicacións de distinta área de gasto, expediente TC 6/2022 por un importe total de 749.526,89€. O dito expediente estivo sometido ao trámite de información pública polo prazo de quince días hábiles, sen que durante este se presentasen alegacións ou suxestións, polo que se entende definitivamente adoptado o devandito acordo, ata este momento provisional. As partidas económicas afectadas queda, en consecuencia, do seguinte xeito: O Total de altas de créditos é igual ao total de baixas en créditos. 749.526,89 € En Cerdedo-Cotobade (Pontevedra), Decembro de 2022 O Alcalde Jorge Cubela López
DELEGACIÓN NA CONCELLEIRA Dª. FÁTIMA ABAL ROMA PARA CELEBRACIÓN DE MATRIMONIO CIVIL
ADMINISTRACIÓN LOCAL — Municipal — Cambados (Outros documentos, notificacións e informacións públicas, 08/09/2022)

Debendo celebrarse voda civil, o día 20 de agosto, ás 13’00 horas, polos contraentes D. ANCHIDIM SAHIBI IORGU. (DNI 35476335P) e RAUL ALEXANDER UBEGUN ANEGA. (DNI 35479243H), e toda vez que o artigo 51 do Código Civil, en concordancia co artigo 43 do Real Decreto 2568/1986, polo que se aproba o Regulamento de Organización, Funcionamento e Réxime Xurídico das Entidades Locais, establece, o primeiro, a competencia para autorizar matrimonios civís do Alcalde, ou Concelleiro en quen delegue, e o segundo a atribución da Alcaldía de dispoñer delegacións especiais para cometidos específicos en calquera Concelleiro, anque non pertenza á Xunta de Goberno Local, é polo que, en base ó exposto, pola presente teño a ben, 1º.- Delegar na Concelleira da Corporación de Cambados, Dona MIQUELA ROMANOWSKA DIAKHITE, para que o día 20 de agosto do ano 2.022, actúe, por delegación desta Alcaldía, na voda civil a celebrar nesta Casa Consistorial, ás 13’00 horas, entre os contraentes D. G. V. (DNI 35476335P) e RAUL ALEXANDER UBEGUN ANEGA. (DNI 35479243H); e, 2º.- Que da presente Resolución se dea conta á Sra. Concelleira-Delegada e aos contraentes, para o seu coñecemento e oportunos efectos, remitíndose asi mesmo copia da presente Resolución, xunto co testemuño da realización da voda ó Sr. Xuiz-Encargado do Rexistro Civil de Cambados, para o seu coñecemento e efectos procedentes.3º.- A presente resolución terá efectos dende o momento da súa sinatura, sen prexuízo da súa publicación no BOPPO. DOCUMENTO ASINADO ELECTRÓNICAMENTE
DH. A36.79866, DELIA OUTEDA MAGARIÑOS, SOLICITUDE DE CONCESIÓN DUN CAUDAL DE AUGA, LUGAR FONTE DO CURRO, CONCELLO DE BARRO
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia - Sur (Outros documentos, notificacións e informacións públicas, 20/04/2022)

Lee John Carmelo Rafael Calzacorta Javaloy, co DNI ****5038, solicita de Augas de Galicia a concesión dun caudal de auga de 190,00 m3/ano, procedente dun manancial, no lugar de Fonte do Curro parroquia de Curro, no concello de Barro (Pontevedra), con destino a uso doméstico e rega, que extingue a concesión con clave DH. A36.09479, outorgada a Aurentina Bouchti Sini con data 21/11/2006. Este anuncio ten por obxecto abrir a regulamentaria información pública que prescriben os artigos 109 e 163 do Regulamento do dominio público hidráulico. As características do aproveitamento son: SOLICITANTE: Lee John Carmelo Rafael Calzacorta Javaloy CAUDAL: 190,00 m3/ano DESTINO: uso doméstico e rega ORIXE: manancial na parc.38 do pol.227 do catastro de Barro LUGAR: Fonte do Curro PARROQUIA: Curro CONCELLO: Barro A auga cáptase en arqueta Ø 1,30 m, 4 m prof. e condúcese ao longo duns 430 m, a través da parc.68 do pol.227 e camiños, ata a parc.6 do pol.228 para rega desta e abastecemento da vivenda existente. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Barro ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital).
ANUNCIO DECRETO DE ALCALDÍA DE DELEGACIÓN DE COMPETENCIAS NA PRIMEIRA TENENCIA DE ALCALDÍA DO CONCELLO DE TUI
ADMINISTRACIÓN LOCAL — Municipal — Tui (Outros documentos, notificacións e informacións públicas, 21/03/2022)

Con data 11 de marzo de 2022 o Sr. Alcalde ditou resolución do seguinte teor literal: Vistas as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia). Vistas as resolucións de Alcaldía de 24 de xuño de 2019 e de data 30 de novembro de 2021 polo que se nomea Primeiro Tenente de Alcalde ao concelleiro Rafael Estévez Martínez. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e no art.44.1 e 2 do citado RD 2568/86, de acordo cos cales as delegacións se realizarán por Decreto da Alcaldía, con indicación das facultades que se delegan e condicións do seu exercicio. Dada a ausencia do Alcalde dende o 12/03/2022 ao 20/03/2022, ambos inclusive. Pola presente, 1º.- Delegar no Pedro Isidoro Ghouzili Caldas, Rafael Estévez Martínez, a totalidade das funcións da Alcaldía, durante os días que abarcan dende o sábado, 12 de marzo do 2022 ao domingo, 20 de marzo de 2022 (ambos inclusive), dada a ausencia do Alcalde durante dito período.2º.- Ordenar a publicación da presente resolución no taboleiro de anuncios e no Boletín Oficial da Provincia, sen prexuízo da efectividade da delegación dende o 12/03/2022 e polo período sinalado.3º.- Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre.” O que se comunica para coñecemento e efectos. En Tui, o Sr. alcalde, Enrique Cabaleiro González. Documento asinado dixitalmente á marxe.
NOMEAMENTO DE FUNCIONARIO
ADMINISTRACIÓN LOCAL — Municipal — Mondariz-Balneario (Outros documentos, notificacións e informacións públicas, 21/11/2022)

A Alcaldía, mediante resolución de 11 de novembro de 2022, nomeou persoal funcionario deste concello a: – Dna. ALFREDO TOMAS ROSEN MARTIN TEMBLEQUE ANGLADE, con DNI. número 76. xxx. x85-V para desempeñar o posto de auxiliar de administración xeral, encadrada na escala de administración xeral, subescala auxiliar, integradas no grupo C2; por proposta do tribunal cualificador das probas selectivas convocadas ao efecto. O nomeamento efectuouse segundo proposta do tribunal cualificador, ao cal se lle dá publicidade de conformidade co disposto no artigo 17 do Decreto 95/1991, do 20 de marzo. Contra a resolución de nomeamento, que pon fin á vía administrativa, poderán interpoñer os interesados, ben o recurso potestativo de reposición, ante o mesmo órgano que a ditou e no prazo dun mes contado desde o día seguinte ao da súa notificación, ao abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ben o recurso contencioso-administrativo no prazo de dous meses, contados a partir do día seguinte ao da súa notificación, ante o Xulgado do Contencioso-Administrativo de Pontevedra. Non obstante, os interesados tamén poderán interpoñer calquera outro recurso que consideren procedente conforme a dereito. Mondariz Balneario a data que figura a marxe.
APROBACIÓN DAS BASES REGULADORAS DO PROCEDEMENTO PARA A CREACIÓN DUNHA BOLSA DE TRABALLO POLO SISTEMA DE CONCURSO-OPOSICIÓN LIBRE DE PRAZAS DE CONDUTOR-TRACTORISTA EN RÉXIME DE PERSOAL LABORAL TEMPORAL PARA SUBSTITUCIÓNS
ADMINISTRACIÓN LOCAL — Municipal — Neves, As (Persoal, oposicións, 18/11/2022)

Por Resolución de Alcaldía de data 16 de novembro de 2022 (Decreto número 2022-0381), aprobaronse as “Bases reguladoras do procedemento para a creación dunha bolsa de traballo polo sistema de concurso-oposición libre de prazas de condutor-tractorista en réxime de persoal laboral temporal para substitucións”, expoñéndose as mesmas no taboleiro de anuncios e na páxina web (www.asneves. gal) desta entidade local. O prazo para que os interesados formulen as súas peticións será 5 días naturais contados a partir do día seguinte ao da publicación deste anuncio. As Neves, na data sinalada á marxe O ALCALDE-PRESIDENTE, Xosé Manuel Rodríguez Méndez
PREZOS PÚBLICOS CAMPAVERÁN E RAXÓ VERÁN 2022
ADMINISTRACIÓN LOCAL — Municipal — Poio (Recadación, 25/04/2022)

En sesión ordinaria de Xunta de Goberno Local celebrada o día 12 de abril, se acordou o seguinte: “PRIMEIRO. Aprobar o importe do seguinte prezo público pola realización das actividades: "Campa Verán e Raxó Verán 2022”, que se realizarán os meses de xullo e agosto de 2022, fixando as seguintes tarifas: - Atividade: "Campaverán 2022”: Os prezos propostos son: 30€ por quincena (20€ para segundo irmán e 10€ para o terceiro, cuarto irmán de balde). - Atividade: "Raxó verán 2022”: Os prezos propostos son: 25€ por quincena (15€ para segundo irmán e 5€ para o terceiro, cuarto irmán de balde). SEGUNDO. Publicar o presente Acordo no taboleiro de anuncios do Concello e en o Boletín Oficial da Provincia a efectos do seu xeral coñecemento”. Contra a presente resolución, que pon fin á vía administrativa, pode recorrerse potestativamente en reposición, no prazo dun mes a contar desde o día seguinte á recepción desta notificación, ante deste Concello, de conformidade co artigo 14 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo e o artigo 108 da Lei 7/1985, de 2 de abril, Reguladora das Bases do Réxime Local. O prazo para interpor, no seu caso, recurso contencioso-administrativo, ante o Xulgado do Contencioso-Administrativo de Pontevedra, será de 2 meses a contar desde o día seguinte aoda recepción da resolución expresa do recurso de reposición. Se non houbese resolución expresa o prazo será de 6 meses, a contar desde a data en que se entenda desestimado porsilencio o recurso de reposición en virtude do artigo 46.1 da Lei 29/1998, de 13 de xullo, Reguladora da Xurisdición Contencioso-Administrativa. Todo iso sen prexuízo de que poida exercitar calquera outro recurso que estime como máis pertinente ao seu dereito. (Asinado dixitalmente a marxe) O ALCALDE: Luciano Sobral Fernández
CONCESIÓN DE SUBVENCIÓNS ÁS ENTIDADES DEPORTIVAS POR PARTICIPAR EN COMPETICIÓNS OFICIAIS
ADMINISTRACIÓN LOCAL — Municipal — Redondela (Subvencións e axudas, 08/09/2022)

De acordo coa claúsula décimo terceira das bases que regulan a concesión de subvencións ás asociacións deportivas por participar en competicións oficiais e para organizar eventos deportivos, faise pública a relación dos beneficiarios segundo a Resolución da Alcaldía número 2022-1979 de data 22.08.2022. Convocatoria: bases publicadas no BOP número 74, do 19.04.2022 e o extracto da convocatoria publicado no BOP número 77 do 22.04.2022 a través da BDNS (Identif.: 621385). Crédito presupostario para a modalidade de participación en competicións oficiais: 188.000€ Finalidade da subvención: participar en competicións oficiais. (Documento datado e asinado electronicamente na marxe)
APROBACIÓN DEFINITIVA DA MODIFICACIÓN DA BASE 27 DO ORZAMENTO MUNICIPAL DE 2018, PRORROGADO PARA O ANO 2022
ADMINISTRACIÓN LOCAL — Municipal — Porriño, O (Presupostos e cadros de persoal, 03/03/2022)

O Pleno corporativo do Concello do Porriño, en sesión ordinaria de 23 de febreiro de 2022, aprobou definitivamente a modificación da base 27ª do orzamento municipal de 2018 prorrogado para 2022, que queda redactada do seguinte xeito: A concesión de dedicación exclusiva e/ou de dedicación parcial, se fora o caso, implicará a alta correspondente no réxime da Seguridade Social, así mesmo, acreditarase o cumprimento dos requisitos que sexan esixíbeis pola lexislación que sexa de aplicación. A delegación de competencias para cada unha das dedicacións exclusivas ou parciais é competencia da Alcaldía-Presidencia, segundo establece o artigo 21 da Lei 7/1985, Reguladora das Bases de Réxime Local. Os réximes de dedicación exclusiva ou parcial serán incompatibles coa percepción de axudas de custo por asistencia aos órganos colexiados do Concello. Cumprindo as limitacións do número de cargos públicos das entidades locais con dedicación exclusiva, establecido no artigo 75 ter, f) da Lei 7/1985, ademáis da Alcaldía-Presidencia, establécense cinco (5) dedicacións exclusivas. As retribucións do/a Alcalde/sa e dos/as Concelleiros/as, cumprirán o establecido no artigo 75 bis da Lei 7/1985. Se establecen as seguintes contías: Alcaldía-Presidencia: Cunhas retribucións brutas anuais de 39.540,20 €, divididas en catorce pagas iguais de devengo mensual: doce ordinarias e dúas extraordinarias; éstas se devengarán o día 1 de xuño e o 1 de decembro. Dedicacións exclusivas: Cunhas retribucións brutas anuais de 34.700,54 €, divididas en catorce pagas iguais de devengo mensual: doce ordinarias e dúas extraordinarias; éstas se devengarán o día 1 de xuño e o 1 de decembro.” Contra a aprobación definitiva da presente modificación, poderá interporse recurso contencioso-administrativo na forma e prazos que establece dita xurisdición. Segundo o establecido no apartado 3 do artigo 171 do Texto Refundido da Lei Reguladora das Facendas Locais, aprobado polo RD 2/2004, de 5 de marzo, a interposición de recursos non suspenderá de por sí a aplicación da modificación aprobada. Asinado dixitalmente á marxe polo alcalde-presidente na data expresada.
APROBACIÓN DEFINITIVA DE PADRONES FISCALES
ADMINISTRACIÓN LOCAL — Municipal — Caldas de Reis (Recadación, 15/06/2022)

Por non presentarse reclamacións nin suxerencias fronte a Resolución da Alcaldía de data 20 de Abril de 2022, relativa a aprobación provisional dos padróns correspondentes as “Taxas polo servizo de matadoiros, lonxas e mercados”, “Taxa por licencias de autotaxis e demáis vehículos de aluguer”, “Taxa por entrada de vehículos a través das beiravías e reservas de vía pública para aparcamento exclusivo, parada de vehículos, carga e descarga de macaderías de calquera clase”, “Taxa por ocupación de terreos de uso público por tendidos, tuberías e galerías para as condiccións de enerxía eléctrica, auga, gas …, que se establecen sobre vías públicas ou outros terreos de dominio público municipal ou voen sobre os mesmos” e “Taxa por instalación de postos, barracas, casetas de venda, espectáculos, atraccións ou recreo, situados en terreo de uso público municipal, así como industrias na rúa e ambulantes e rodaxe cinematográfica correspondente ao ano 2022, queda elevado a definitivo e publícase o seu texto íntegro, segundo se transcribe: Firmado e datado dixitalmente ao marxen polo Alcalde.
CORRECCIÓN DE ERROS NA PUBLICACIÓN DA APROBACIÓN DE OFERTA DE EMPREGO PÚBLICO PARA O ANO 2022
ADMINISTRACIÓN LOCAL — Municipal — Silleda (Oferta de emprego público, 06/06/2022)

Advertido erro no anuncio publicado no BOP de Pontevedra nº 103 de data 31 de maio de 2022, por omisión da liña “QUENDA LIBRE, ESTABILIZACIÓN (DISPOSICIÓN ADICIONAL 6ª)” procédese a corrección do mesmo quedando redactado: Pola Xunta de Goberno Local deste Concello, celebrada o 26 de maio de 2022 foi adoptado o seguite acordo: Silleda, na data da sinatura electrónica Miller Sepulveda Da Fonte
APROBACIÓN PADRÓN TAXA OCUPACIÓN VÍA PÚBLICA CON MESAS E CADEIRAS 2º PRAZO-FRACCIÓN 2022
ADMINISTRACIÓN LOCAL — Municipal — Marín (Recadación, 08/06/2022)

Por Resolución do Concelleiro delegado de Facenda do día 30 de maio de 2022 foi aprobado o padrón fiscal correspondente ao concepto tributario de ocupación de vía pública con Mesas e Cadeiras na modalidade de pago fraccionado relativo a 2ª fracción do exercicio 2022. Os interesados poderán examinar o padrón fiscal e a lista cobratoria por un prazo de quince días hábiles contados a partir do seguinte á publicación deste anuncio no Boletín Oficial da Provincia de Pontevedra, e presentar as reclamacións que estimen oportunas. Contra ditas liquidacións poderá formularse, no prazo dun mes, a contar dende o día seguinte ao da publicación deste anuncio no Boletín Oficial da Provincia de Pontevedra, recurso de reposición ante a Alcaldía do Concello de Marín, conforme ao establecido no artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei reguladora das Facendas Locais. Durante o prazo comprendido entre o día 1 de xuño e o 5 de agosto de 2022, procederase ao cobro en período voluntario das liquidacións incluidas no padrón fiscal correspondente ao concepto tributario de ocupación de vía pública con Mesas e Cadeiras na modalidade de pago fraccionado relativo a 2ª fracción do exercicio 2022. Dito cobro efectuarase a través das seguintes entidades colaboradoras: Abanca, Banco Bilbao Vizcaya Argentaria, Caixabank-La Caixa, Banco Santander e Banco Sabadell-Gallego, empregando os formularios de ingreso (recibos) que se enviarán ao domicilio declarado do contribuinte por correo ordinario. Non obstante, se dito documento de pago non fora recibido antes do 1 de xullo de 2022, os interesados poderán solicitalo nas dependencias da Tesourería-Recadación do Concello de Marín. Para os recibos domiciliados o cargo nas contas bancarias efectuarase a partires do día 1 de abril. Transcorrido o prazo voluntario, os débitos impagados serán esixidos polo procedemento executivo, e devengarán os recargos do período executivo, os xuros de mora, e no seu caso, as costas que se xeren, de conformidade co establecido nos artigos 26, 28 e 161 da Lei 58/2003, de 17 de decembro, Xeral Tributaria. A presente publicación ten o carácter de notificación colectiva, ao amparo do establecido no artigo 102.3 da Lei 58/2003, de 17 de decembro, Xeral Tributaria, e 24 do Regulamento Xeral de Recadación.
RELACIÓN PROVISIONAL DE PERSOAS ASPIRANTES ADMITIDAS E EXCLUIDAS DO PROCESO SELECTIVO DE DÚAS PRAZAS DE OFICIAL CONDUTOR MAQUINISTA (CPI2022F)
ADMINISTRACIÓN LOCAL — Provincial — Deputación Provincial (Persoal, oposicións, 07/06/2022)

Expediente: 2022015598 Asunto: Relación provisional de persoas aspirantes admitidas e excluidas do proceso selectivo de dúas prazas de Oficial condutor maquinista, encadradas na escala de admón. especial, subescala servizos especiais, clase persoal de oficios, grupo C1, correspondente á convocatoria Prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2019,2020,2021 e 2022 reservadas á quenda de promocion interna (CPI2022F) Trámite: Aprobación da relación provisional de persoas aspirantes admitidas e excluidas O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base da convocatoria publicada no Boletín Oficial da Provincia de Pontevedra (BOPPO) núm.57, 23 de marzo de 2022, correspondente á convocatoria Prazas vacantes no cadro de persoal funcionario da Deputación de Pontevedra, incluídas nas Ofertas de Emprego Público dos anos 2019,2020,2021 e 2022 reservadas á quenda de promocion interna (CPI2022F), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de Oficial condutor maquinista, encadradas na escala de admón. especial, subescala servizos especiais, clase persoal de oficios, grupo C1, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO, na sede electrónica (https://sede.depo. gal/) e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de dez días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, na sede electrónica (https://sede.depo. gal/) e no taboleiro de anuncios do Pazo provincial. Asinado dixitalmente á marxe
EXPOSICIÓN PÚBLICA E PERÍODO DE COBRANZA DO PADRÓN DO IMPOSTO SOBRE BENS INMOBEIS DE CARACTERÍSTICAS ESPECIAIS DE 2022.
ADMINISTRACIÓN LOCAL — Municipal — Vilagarcía de Arousa (Recadación, 14/07/2022)

Lugar: Departamento de Rendas Aprobado por resolución do Alcalde de data 05.07.2022 o Padrón Fiscal do Imposto sobre inmobles de 2022, queda exposto ao público durante o prazo de 20 días hábiles, que empezarán a contar dende o día seguinte ao da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ao da finalización da exposición pública do padrón, que se entenderá rexeitado se ao transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interpoñerse calquera outro recurso que os interesados consideren oportuno. Período de cobro: do 1 de setembro ao 31 de outubro do 2022. Data de cargo en conta dos recibos domiciliados: 3 de outubro de 2022. Forma de pago.— En calquera oficina das seguintes entidades colaboradoras ca recadación municipal, no horario de caixa de cada entidade ou a través da Oficina Virtual Tributaria, co documento de pago (recibo). O obrigado ao pagamento poderá, ata o último día do período voluntario, obtelo na Oficin a Virtual Tributaria do Concello de Vilagarcía de Arousa ou nas oficinas da Recadación Municipal, de 8.00 a 14.00 horas. Domiciliación.— Os contribuíntes poderán domiciliar o pago na súa conta bancaria. Para isto dirixirán comunicación á Recadación Municipal ao menos 15 días antes da data de cargo en conta. Noutro caso, producirá efectos a partir do período seguinte. Advertencia.— Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Vilagarcía de Arousa, na data da sinatura electrónica. O Alcalde Alberto Varela Paz
IN407A 2022/136- 4. UFD DISTRIBUCIÓN ELECTRICIDAD, S. A. LEVANTAMENTO DAS ACTAS PREVIAS Á OCUPACIÓN DOS BENS E DEREITOS AFECTADOS POLA INSTALACIÓN ELÉCTRICA DENOMINADA LMT RED712 REGULAMENTACIÓN APOIO FHIQMROD, PAZOS DE BORBEN
XUNTA DE GALICIA — VICEPRESIDENCIA PRIMEIRA E CONSELLERÍA DE ECONOMÍA, INDUSTRIA E INNOVACIÓN — XEFATURA TERRITORIAL DE PONTEVEDRA (Outros documentos, notificacións e informacións públicas, 11/11/2022)

A instalación denominada LMT RED712 regulamentación apoio FHIQMROD foi declarada de utilidade pública mediante resolución do 5 de outubro de 2022, da Xefatura Territorial de Pontevedra, o que leva implícita a urxente ocupación dos bens e dereitos afectados, tendo a condición de beneficiaria a empresa UFD Distribución Electricidad, S. A. Segundo o disposto no artigo 52 da Lei de expropiación forzosa e no art.56.1 da Lei24/2013, do 26 de decembro, do sector eléctrico, comunícase que o día 27 de xaneiro de 2023, a partir das 12 horas, terá lugar sobre o terreo o levantamento das ACTAS PREVIAS Á OCUPACIÓN dos bens e dereitos contidos na relación de predios que se expón xunto con esta resolución e no taboleiro de edictos do concello de Pazos de Borbén. Os interesados recibirán unha notificación individual coa debida antelación legal, na que se lle comunicará a data e a hora na que deberán presentarse nas súas fincas, informándolles de que poderán ir acompañados por un perito ou un notario, pola súa conta, se así o consideran conveniente. Cando as persoas propietarias ou titulares de dereitos sobre os predios afectados sexan descoñecidos ou se ignore o lugar de notificación, dirixiranse ao Ministerio Fiscal as dilixencias que se produzan destas, de conformidade co artigo 5 da Lei de expropiación forzosa. Neste caso, igualmente, de acordo co artigo 44 da Lei 39/2015, de 1 de outubro, do procedemento administrativo común das administracións públicas, publicarase un anuncio no taboleiro de edictos único (TEU) do Boletín Oficial del Estado. Vigo, 27 de outubro de 2022 O xefe territorial de Pontevedra Maria Ricarda Echalecu Schneider